กรมอนามัย ร่วมกับท้องถิ่นและภาคประชาสังคม พื้นที่ อ.เมือง ปทุมธานี เตรียมตั้ง Community Isolation เฟสแรก 100 เตียงรองรับผู้ป่วยสีเขียวที่แยักตัวเองที่บ้านไม่ได้
นายแพทย์สราวุฒิ บุญสุข รองอธิบดีกรมอนามัย กล่าวภายหลังการลงพื้นที่ชุมชนกำนันสังวาล อำเภอเมือง จังหวัดปทุมธานี ว่า กรมอนามัย ร่วมกับท้องถิ่น ได้แก่ นายกเทศมนตรีนครรังสิตและทีมงานจากสาธารณสุขจังหวัดปทุมธานี รวมทั้งภาคประชาชนและเอกชน ช่วยกันดูแลผู้ป่วยโรคโควิด-19 ให้ได้รับการช่วยเหลือให้ได้มากที่สุด โดยมีหน่วยงานต่างๆ ที่เข้ามาร่วม เพื่อเตรียมจัดตั้งเป็นพื้นที่แยกกักตัวในชุมชน ( Community Isolation : CI) ซึ่งขณะนี้ได้ดำเนินการใกล้เสร็จเรียบร้อยแล้ว ศูนย์แห่งนี้สามารถรองรับผู้ป่วยในกลุ่มที่มีอาการไม่หนัก(สีเขียว)ในเฟสแรกได้ประมาณ 100 เตียง ทั้งนี้ยังได้มีกลุ่มแพทย์ พยาบาล จากกรมอนามัย ที่เป็นจิตอาสามาร่วมจัดระบบในการดูแลผู้ป่วยแห่งนี้ ซึ่งจากการลงพื้นที่ในชุมชนครั้งนี้ พบว่า มีประชาชนในชุมชนที่ติดเชื้อมากกว่า 400 รายที่แยกกักตัวอยู่ตามบ้านยังไม่ได้เข้าระบบการในรักษา